
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. augusztus 16-án tartandó munkaterv szerinti ülésére

4. napirendhez

Tárgy: A Wass Albert Művelődési Központ és Könyvtár szervezeti és működési szabályzatának jóváhagyása
Tisztelt Képviselő-testület!

Miután 2012. augusztus 1-jei hatállyal sor került a Wass Albert Művelődési Központ és a Nagyközségi Könyvtár egy intézménybe vonására szükséges volt az intézmény szervezeti és működési szabályzatának felülvizsgálatára és módosítására.
A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (Kmtv.) 68. § (1) bekezdése szerint a fenntartó az e törvényben foglaltak alapján

a) meghatározza a könyvtár feladatait és használati szabályzatát,

b) kiadja alapító okiratát, jóváhagyja szervezeti és működési szabályzatát.
A Kmtv. 78. § (5) b) pontja szerint az az önkormányzat, amely közösségi színteret, illetve közművelődési intézményt tart fenn az e törvényben foglaltak alapján kiadja az általa fenntartott közművelődési intézmény alapító okiratát, működési engedélyét, jóváhagyja, szervezeti és működési szabályzatát, éves munkatervét és költségvetését.

Mindezek alapján kérem az előterjesztett SZMSZ szíves jóváhagyását!

…/2012. (VIII.16.) ÖKT határozati javaslat
Sülysáp Nagyközség Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68. § (1) bekezdése és 78. § (5) b) pontja alapján a Wass Albert Művelődési Központ és Könyvtár 2012. július 27-én kelt Szervezeti és Működési Szabályzatát jóváhagyja.

Határidő: azonnal

Felelős: intézményvezető
Sülysáp, 2012. augusztus 9.

Horinka László s.k. 

polgármester

